hotchpotch/miracl-hf-unified huggingface dataset:
โปเกมอน แบล็กและไวต์
โปเกมอน แบล็ก และ โปเกมอน ไวต์ เป็นเกมเล่นตามบทบาทในชุดโปเกมอน พัฒนาโดย Game Freak สำหรับนินเทนโดดีเอส ได้วางจำหน่ายในญี่ปุ่นเมื่อ 18 กันยายน 2010 ยุโรปเมื่อ 4 มีนาคม 2011 อเมริกาเหนือเมื่อ 6 มีนาคม 2011 และออสเตรเลียเมื่อ 10 มีนาคม 2011 ในเกมมีโปเกมอนใหม่ 156 ตัวซึ่งรวมกันเป็น 649 ตัว ทำให้เกมพวกนี้มีโปเกมอนมากที่สุดในรุ่นใด ๆ
พรรคสังคมก้าวหน้า
พรรคสังคมก้าวหน้า เป็นพรรคการเมืองที่จดทะเบียนจัดตั้งพรรคเมื่อวันที่ 21 พฤศจิกายน พ.ศ. 2517 มีนาย ญาติ ไหวดี อดีต ส.ส.พรรคสหประชาไทย เป็นหัวหน้าพรรค และนาย ดำรง ขุนเณรพานิช เป็นเลขาธิการพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคสังคมก้าวหน้า ได้ที่นั่งในสภาผู้แทนราษฎรเพียง 1 ที่นั่ง คือ นายญาติ ไหวดี จากจังหวัดสุรินทร์ ภายหลังการเลือกตั้งพรรคประชาธิปัตย์ โดยหม่อมราชวงศ์เสนีย์ ปราโมช เป็นแกนนำจัดตั้งรัฐบาล โดยพรรคสังคมก้าวหน้า เป็นพรรคฝ่ายค้าน
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว ก่อนที่จะยุบพรรคในปี พ.ศ. 2522 และนายญาติ ไหวดี จึงย้ายไปสังกัดพรรคสนับสนุนนโยบายเกรียงศักดิ์
พรรคประชาธิปไตย (พ.ศ. 2517)
พรรคประชาธิปไตย เป็นพรรคการเมืองที่จดทะเบียนจัดตั้งพรรคเป็นพรรคการเมืองลำดับที่ 1 ตามพระราชบัญญัติพรรคการเมือง พ.ศ. 2517 เมื่อวันที่ 29 ตุลาคม พ.ศ. 2517 มีนาย ชุมพล มณีเนตร อดีต ส.ส.จังหวัดฉะเชิงเทรา พรรคประชาธิปัตย์ เป็นหัวหน้าพรรค และพันตำรวจตรี ประชา พูนวิวัฒน์ นักเขียนอิสระ เป็นเลขาธิการพรรค
เมื่อพระราชบัญญัติพรรคการเมือง พ.ศ. 2517 ประกาศบังคับใช้เมื่อวันที่ 6 ตุลาคม พ.ศ. 2517 นายชุมพล มณีเนตร อดีต ส.ส.จังหวัดฉะเชิงเทรา พรรคประชาธิปัตย์ พร้อมด้วยนายนิสิต เวทย์ศิริยานันท์ อดีต ส.ส.จังหวัดศรีสะเกษ และสมาชิกอีกจำนวนหนึ่ง ร่วมกันจัดตั้ง "พรรคประชาธิปไตย" โดยมีนายชุมพล เนตรมณี เป็นหัวหน้าพรรค นายนิสิต เวทย์ศิริยานันท์ เป็นรองหัวหน้าพรรค
ต่อมาในปี พ.ศ. 2519 คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ในปี พ.ศ. 2526 นายชุมพล มณีเนตร ได้จัดตั้งพรรคประชาธิปไตยขึ้นอีกครั้งหนึ่ง แต่ไม่ประสบความสำเร็จ และยุบพรรคไปในปี พ.ศ. 2529ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคประชาธิปไตย ได้ที่นั่งในสภาผู้แทนราษฎรเพียง 2 ที่นั่ง คือ นายเจริญ หนูสง จากจังหวัดพัทลุง และนายสุนทร ยิ่งนคร จากจังหวัดสมุทรสงคราม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคประชาธิปไตย ได้ที่นั่งในสภาผู้แทนราษฎรเพียง 1 ที่นั่ง คือ นายชุมพล มณีเนตร จากจังหวัดฉะเชิงเทรา
พรรคแรงงาน (ประเทศไทย)
อาจหมายถึง
ปราปต์
ปราปต์ หรือชื่อจริง ชัยรัตน์ พิพิธพัฒนาปราปต์ (เกิดวันที่ 11 มกราคม พ.ศ. 2529) มีผลงานด้านการเขียนนวนิยายที่ อาทิ "กาหลมหรทึก" ซึ่งได้รับรางวัลยอดเยี่ยมนายอินทร์อะวอร์ด ประจำปี พ.ศ. 2557 ยังได้นำมาสร้างเป็นละครโทรทัศน์ทางช่องวัน ยังมีผลงานประพันธ์เรื่อง "นิราศมหรรณพ"เข้ารอบชอร์ตลิสต์การประกวดรางวัลซีไรต์ มีเนื้อหาเกี่ยวกับความแตกต่างของมนุษย์ผ่านตัวละครที่ติดเอชไอวี เด็กหูหนวกแต่กำเนิดและโฮโมเซ็กซ์ชวล
ชัยรัตน์ พิพิธพัฒนาปราปต์ จบการศึกษาระดับประถมศึกษาที่ โรงเรียนเปี่ยมสุวรรณวิทยา ระดับมัธยมศึกษาตอนต้นที่ โรงเรียนมัธยมสาธิตสถาบันราชภัฏบ้านสมเด็จเจ้าพระยา ระดับมัธยมศึกษาตอนปลายที่ โรงเรียนทวีธาภิเศก ระดับอุดมศึกษาที่ คณะพาณิชยศาสตร์และการบัญชี สาขา บริหารอุตสาหการและการปฏิบัติการ มหาวิทยาลัยธรรมศาสตร์
ผลงานในช่วงต้นของปราปต์นั้นเผยแพร่ลงในเว็บไซต์ต่างๆ อาทิ Dek-d.com ถนนนักเขียนในพันทิป ได้รับการตีพิมพ์รวมเล่มทั้งหมด 4 เรื่อง (รักต้องปล้ำ - สาวป่วนก๊วนเฟรชชี่) หลังจากนั้น เนื่องจากตลาดหนังสือนวนิยายไทยจากงานเขียนออนไลน์เริ่มหดตัวลง และเน้นไปทางงานแนวแฟนตาซีและบทประพันธ์อีโรติก ปราปต์จึงไม่ได้รับการตีพิมพ์อีกเลย และใช้เวลานั้นพัฒนางานเขียนไปในแนวทางต่างๆ โดยยังคงเผยแพร่ลงในเว็บไซต์ต่างๆ อย่างต่อเนื่อง กระทั่งเกือบสิบปีต่อมา เนื่องจากอยากมีผลงานรวมพิมพ์เป็นเล่มอีกครั้ง จึงตัดสินใจลองส่งผลงานเข้าประกวดรางวัลนายอินทร์อะวอร์ดปี 2557 เป็นครั้งแรก หลังจากได้รับรางวัลชนะเลิศและพ่วงท้ายรางวัลอื่น ๆ มาจนได้เข้ารอบชอร์ตลิสต์รางวัลซีไรต์ในปี 2558
หอหลวง
หอหลวง คือหอหนังสือหลวง ตั้งอยู่ภายในพระบรมมหาราชวังโดยมีหออาลักษณ์ตั้งอยู่ใกล้กัน หอหลวงเป็นสถานที่เก็บ รักษาเอกสารราชการในสมัยโบราณ ได้แก่ ต้นฉบับตัวเขียนที่เป็นตำรา กฎหมาย จดหมายเหตุ พงศาวดาร และวรรณคดีต่าง ๆ โดยมีเจ้าพนักงานดูแลรักษาดูแลรักษา ทั้งงานด้านเอกสาร ภาษา และหนังสือ เอกสารที่เก็บอยู่ที่หอหลวงจึงเรียกว่า หนังสือหอหลวง
หอหลวงในสมัยอยุธยา ในคำให้การขุนหลวงวัดประดู่ทรงธรรม ระบุว่า อยู่ในสระ มุมกำแพงสวนกระต่าย และมีหออาลักษณ์ตั้งอยู่ใกล้กัน ที่ริมกำแพงสวนกระต่าย หอหลวงในสมัยรัตนโกสินทร์ เป็นตึกชั้นเดียว ตั้งอยู่ริมถนนหน้าพระที่นั่งอมรินทรวินิจฉัย ดังมีภาพตึกเขียนไว้ในพระวิหารหลวง วัดราชประดิษฐ์สถิตมหาสีมาราม ในห้องส่วนที่เขียนภาพการพิธีทำขนมเบื้องเลี้ยงพระ ต่อมาในปี พ.ศ. 2419 พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างพระที่นั่งจักรีมหาปราสาท จึงโปรดให้รื้อตึกหอหลวงและตึกอื่น ๆ ในบริเวณเดียวกัน หลังจากนั้นไม่ปรากฏว่าสร้างหอหลวงขึ้นใหม่
คณพันธ์ ปุ้ยตระกูล
คณพันธ์ ปุ้ยตระกูล ชื่อเล่น เฟิร์ส เกิดเมื่อวันที่ 3 กันยายน พ.ศ. 2541 จบการศึกษาระดับมัธยมจากโรงเรียนสวนกุหลาบวิทยาลัย ปัจจุบันกำลังศึกษาระดับอุดมศึกษา สาขาวิชานวัตกรรมสื่อสารสังคม (เอกการจัดการธุรกิจไซเบอร์) วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
ในปี พ.ศ. 2559 ขณะที่เฟิร์สกำลังศึกษาอยู่ชั้นปีที่ 5 โรงเรียนสวนกุหลาบวิทยาลัย เฟิร์สได้รับเลือกเป็น School Idol ประจำเดือนมกราคมในรายการรถโรงเรียน และในปีเดียวกัน เฟิร์สได้ร่วมแสดงภาพยนตร์เรื่อง ภาพยนตร์ที่ผลิตโดยเครือข่ายยุวทัศน์ กรุงเทพมหานคร (ยทก.) ร่วมกับชมรมหนังสั้นและการถ่ายภาพโรงเรียนประชาราษฎร์บำเพ็ญ สนับสนุนโดยสำนักงานกองทุนสนับสนุนการเสริมสร้างสุขภาพ (สสส.)
ในปี 2560 เฟิร์สได้เข้าประกวด COOL MAN GOOD MAN 2017-18 ซึ่งเฟิร์สติดหนึ่งใน 4 คนสุดท้าย และร่วมถ่ายแบบให้กับนิตยสาร KAZZ ฉบับเดือนพฤศจิกายน 2560
ต่อมาเฟิร์สมีผลงานโฆษณา เป็นซีรีส์โฆษณาสั้นของ KA ซึ่งเป็นโฆษณาซีรีส์แนววาย (Yaoi) หรือชายรักชาย ร่วมกับ อัพ ภูมิพัฒน์ เอี่ยมสำอาง โดยออกมาแล้ว 2 ชุด คือ KA Lipcare ในช่วงปลายปี 2560 และ KA UV Protection Baby face ในช่วงต้นปี 2561
ในปี 2561 เฟิร์สได้ร่วมแสดงซีรีส์กับจีเอ็มเอ็มทีวี โดยเป็นตัวละครหลัก 2 เรื่อง คือ Wake Up ชะนี The Series และ Wolf เกมล่าเธอ
ลูโบเมียร์ ริสตอฟสกี
ลูโบเมียร์ ริสตอฟสกี (; ; 29 พฤศจิกายน ค.ศ. 1969 – ) เป็นทั้งผู้จัดการทีมและอดีตนักฟุตบอลชาวเซอร์เบีย
ริสตอฟสกี ทำหน้าที่ร่วมกับทีมโบรัค คาคัค ในลีกสูงสุดของสหพันธ์สาธารณรัฐยูโกสลาเวีย ก่อนที่จะย้ายไปประเทศโปรตุเกสในช่วงฤดูร้อนปี ค.ศ. 1995 โดยอยู่ที่นั่นจนจบอาชีพของเขา ซึ่งริสตอฟสกีทำหน้าที่ร่วมกับทีมสโมสรฟุตบอลอูเนียว ดา มาไดรา, เปนาเฟล และนาซิอองนาล ดา มาไดรา
หลังจากการทำหน้าที่เป็นนักฟุตบอลในระดับอาชีพ ริสตอฟสกีได้กลับไปเซอร์เบียและเริ่มต้นอาชีพผู้จัดการทีมของเขากับสโมสรในลีกระดับล่าง หลังจากประสบความสำเร็จอย่างมากกับทีมโปรเลเทร์โนวีซาด ริสตอฟสกีได้เซ็นสัญญากับสโมสรฟุตบอลสปาร์ตัก ซูบอตีตซา ของการแข่งเซอร์เบียนซูเปอร์ลีกาในเดือนธันวาคม ค.ศ. 2010 และในเดือนมิถุนายน ค.ศ. 2011 ริสตอฟสกีได้ย้ายไปเข้าร่วมสังกัดสโมสรฟุตบอลวอจ์โวดินา โดยอยู่ที่นั่นเพียงสองเดือนเท่านั้น จากนั้น ในเดือนกันยายน ค.ศ. 2011 ริสตอฟสกีได้เซ็นสัญญากับสโมสรฟุตบอลโนวี ปาซาร์ ก่อนที่จะมีการเปลี่ยนผู้ทำหน้าที่หลังจากนั้นโดยดรากอลยูบ เบควาลัค
ค.ศ. 2018 ริสตอฟสกีทำหน้าที่เป็นหัวหน้าผู้ฝึกสอนให้แก่สโมสรฟุตบอลราชนาวี ในศึกไทยลีก ฤดูกาล 2561 ซึ่งในวันที่ 10 มิถุนายนของปีดังกล่าว ทีมของเขาเป็นฝ่ายชนะสโมสรฟุตบอลชลบุรี 3 ประตูต่อ 1 และวันที่ 17 มิถุนายน ทีมของเขาเป็นฝ่ายชนะสโมสรฟุตบอลบางกอกกล๊าส 1 ประตูต่อ 0 ที่ลีโอสเตเดียม รวมถึงในวันที่ 24 มิถุนายน ทีมของเขาเป็นฝ่ายชนะสโมสรฟุตบอลพัทยา ยูไนเต็ด 4 ประตูต่อ 1
สถาบันมักซ์พลังค์เพื่อการวิจัยระบบสุริยะ
สถาบันมักซ์พลังค์เพื่อการวิจัยระบบสุริยะ () หรือย่อว่า MPS เป็นสถาบันวิจัยด้านดาราศาสตร์และฟิสิกส์ดาราศาสตร์ ปัจจุบันตั้งอยู่ในเมืองเกิททิงเงิน ประเทศเยอรมนี สถาบันนี้ก่อตั้งในปีค.ศ. 1934 ในสมัยนาซีเยอรมนี เมื่อแรกก่อตั้งมีฐานะเป็นฐานทดสอบของกองทัพอากาศเยอรมัน ก่อนที่ในปี 2004 จะเปลี่ยนชื่อเป็นสถาบันมักซ์พลังค์เพื่อการวิจัยระบบสุริยะ โดยอยู่ในการกำกับของสมาคมมักซ์พลังค์
สถาบันมักซ์พลังค์เพื่อดาราศาสตร์วิทยุ
สถาบันมักซ์พลังค์เพื่อดาราศาสตร์วิทยุ () เป็นสถาบันวิจัยด้านดาราศาสตร์วิทยุ ตั้งอยู่ในเมืองบอนน์ ประเทศเยอรมนี ถือเป็นหนึ่งใน 80 สถาบันที่สังกัดสมาคมมักซ์พลังค์ เดิมทีสถาบันนี้มีฐานะเป็นคณะหนึ่งของมหาวิทยาลัยบอนน์ ก่อนที่จะแยกตัวออกมาเป็นสถาบันในภายหลัง สถาบันนี้มีกล้องโทรทัศน์วิทยุแอฟเฟ็ลส์แบร์ค (Effelsberg) ขนาดเส้นผ่าศูนย์กลาง 100 เมตรในความดูแล ซึ่งเป็นกล้องโทรทัศน์วิทยุขนาดใหญ่ที่สุดของโลก
แฟนพันธุ์แท้ 2018
แฟนพันธุ์แท้ 2018 รายการโทรทัศน์ไทยประเภทเกมโชว์ควิซโชว์ ผลิตโดย เวิร์คพอยท์ เอ็นเทอร์เทนเมนท์ ออกอากาศทาง ช่องเวิร์คพอยท์ ออกอากาศทุกวันศุกร์ โดยแรกเริ่มนั้นเคยออกอากาศในเวลา 21.00 น. ปัจจุบันออกอากาศในเวลา 22.00 น. ออกอากาศเทปแรกวันศุกร์ที่ 6 กรกฎาคม พ.ศ. 2561 มี กันต์ กันตถาวร เป็นผู้ดำเนินรายการ โดยแฟนพันธุ์แท้ 2018 เทปแรกคือตอน เป๊ก ผลิตโชค อายนบุตร และเทปสุดท้ายคือตอน The Rapper ออกอากาศในวันศุกร์ที่ 28 ธันวาคม พ.ศ. 2561
ซึ่งแฟนพันธุ์แท้ 2018 ได้นำรูปแบบของรายการแฟนพันธุ์แท้แบบคลาสสิคกลับมาใช้ แต่ได้มีการเปลี่ยนแปลงแก้ไขในบางจุด ให้รายการมีความกระชับและดำเนินรายการได้รวดเร็ว โดยเฉพาะรูปแบบของคำถามสุดยอดแฟนพันธุ์แท้ หลังจากในปี 2016/2017 ทางรายการได้ใช้รูปแบบรายการเป็น "ซูเปอร์แฟน"ผู้เข้าแข่งขันจะต้องตอบคำถามให้ได้ภายในเวลา 3 วินาที (ถ้าตอบผิดภายในเวลา 3 วินาที สามารถตอบใหม่ได้) โดยแบ่งเป็น 3 รอบ คำถาม 3 ชุดแบ่งเป็นรอบละชุดคำถามใครมีคะแนนน้อยหลังจากครบ 3 รอบตกรอบ แต่หากผู้เข้าแข่งขันตอบผิดเท่ากันหรือไม่มีผู้ตอบผิดเลยต้องตอบคำถามสำรองโดยการกดปุ่มสัญญาณไฟเพื่อหาคนเข้ารอบ Action Game ต่อไป (ยกเว้นหัวข้อ BNK48 ที่จะหาผู้เข้ารอบเพียง 2 คนจาก 5 ท่านในสาย A และ B รวม 4 คน)
กติกาในรอบนี้ผู้เข้าแข่งขันทั้ง 4 คนต้องแย่งกันกดสัญญาณไฟเพื่อตอบคำถามของพิธีกรให้ถูกต้อง 1 ข้อ เพื่อเข้ารอบถาม-ตอบ โดยรอบนี้ต้องการผู้เข้ารอบ 2 คน ถ้าเกิดมีผู้เข้าแข่งขันกดสัญญาณไฟได้แล้วตอบผิด พิธีกรจะเฉลยคำถามข้อที่ตอบผิดแล้วเริ่มถามคำถามข้อใหม่ โดยที่ผู้เข้าแข่งขันที่ตอบผิดเมื่อแย่งกดสัญญาณไฟแล้วไม่สามารถตอบผิดได้อีก ถ้าตอบผิดอีกครั้งตกรอบทันที (ยกเว้นเกมจิ๊กซอว์, คุณสมบัติ, และเกมประเภทวีดีโอบางเกมที่เมื่อใครตอบผิด พิธีกรจะไม่ถามคำถามข้อใหม่ โดยจะต้องเล่นต่อจนกว่าจะมีผู้ตอบถูก)
กติกาในรอบถาม-ตอบผู้เข้าแข่งขันทั้ง 2 จะต้องตอบคำถามจากทั้งหมด 6 คำถาม คนละ 3 ข้อ ผู้เข้าแข่งขันที่เข้ารอบมาก่อนมีสิทธิ์เล่นก่อน โดยถ้าหากในรอบนั้นผู้เข้าแข่งขันตอบถูกทั้งคู่หรือผิดทั้งคู่ต้องตอบคำถามข้อที่เหลือต่อ หากผู้เข้าแข่งขันคนใดตอบผิดและผู้เข้าแข่งขันอีกคนตอบถูก ผู้ตอบถูกจะได้เป็นสุดยอดแฟนพันธุ์แท้ในเรื่องนั้นและได้ตอบคำถามเพื่อชิงของรางวัลสุดพิเศษในรอบคำถามสุดยอดแฟนพันธุ์แท้ (ในกรณีเสมอกัน 6 ข้อ ทางรายการจะมีคำถามสำรองโดยการกดสัญญาณไฟเพื่อหาสุดยอดแฟนพันธุ์แท้ต่อไป)
สุดยอดแฟนพันธุ์แท้จะต้องตอบคำถามที่พิธีกรถามขึ้นมา หากสุดยอดแฟนพันธุ์แท้ตอบถูกจะได้รับถ้วยรางวัลสุดยอดแฟนพันธุ์แท้และของรางวัลสุดพิเศษ แต่หากตอบผิดจะได้รับเพียงถ้วยแฟนพันธุ์แท้กลับไป โดยในปีนี้ไม่มีแฟนพันธุ์แท้แห่งปีเช่นเดียวกับเมื่อปี 2000 เนื่องจากเริ่มออกอากาศในช่วงครึ่งปีหลัง
นครศักดิ์สิทธิ์
นครศักดิ์สิทธิ์ () เป็นเมืองที่เป็นศูนย์กลางที่มีประวัติศาสตร์ทางศาสนาและความเชื่อ ส่วนใหญ่จะมีที่สำคัญอยู่อย่างน้อยหนึ่งแห่ง (มักจะเป็นสิ่งที่สำคัญต่อศาสนา เช่น สิ่งปลูกสร้าง, รูปปั้น, ความเชื่อ ฯลฯ) ซึ่งทำให้เกิดการจาริกแสวงบุญ เมืองศักดิ์สิทธิ์เป็น เมืองที่มีสัญลักษณ์ ทีเกี่ยวข้องกับศาสนาและความเชื่อ
อุบัติเหตุการสังหารด้วยขวานของชาวเกาหลี
อุบัติเหตุการสังหารด้วยขวานของชาวเกาหลี (; Hanja: 板門店도끼殺人事件,도끼蠻行事件; คำอ้างถึง, "อุบัติเหตุการสังหารด้วยขวานแห่งพันมูนจอม") เป็นเหตุการณ์สังหารทหารจากกองทัพสหรัฐ 2 นาย คือ ร้อยเอก อาเธอร์ บอนิเฟอร์ และร้อยตรี มาร์ค เบอเรท โดยทหารของฝั่งเกาหลีเหนือ เมื่อวันที่ 18 สิงหาคม ค.ศ. 1976 ในพื้นที่ความมั่นคงร่วม (JSA) ที่ตั้งอยู่ในเขตปลอดทหารเกาหลี (DMZ) ทหารจากกองทัพสหรัฐได้เข้าไปตัดต้นไม้ของฝั่งพรรคแรงงานเกาหลีโดยในที่แห่งนี้เป็นที่ลับตาต่อผู้ตรวจการของสหประชาชาติ ทำให้ไม่สามารถเห็นเหตุการณ์ได้ หลังจากเหตุการณ์ เจ้าหน้าที่ของฝั่งเกาหลีเหนือได้อ้างว่า ต้นป็อบปูลัสที่ทหารสหรัฐจะตัดนั้นเป็นต้นไม้ที่ปลูกโดย คิม อิล-ซ็อง
สามวันหลังจากเกิดเหตุการณ์ทางสหรัฐอเมริกาและเกาหลีใต้ได้รวบรวมกองกำลังเริ่มปฏิบัติการณ์พัว เบินเยน ซึ่งเป็นปฏิบัติการณ์ที่จะตัดต้นไม้ทิ้งเพื่อแสดงอำนาจให้เกาหลีเหนือได้เห็น ถึงครานั้นเกาหลีได้ได้ออกมาแสดงความเสียใจต่อสิ่งกับเหตุการณืที่เกิดขึ้น
หนึ่งในทหารของเกาหลีใต้ที่ได้เข้าร่วมปฏิบัติการณ์ คือ มุน แจ-อิน ปัจจุบันได้ดำรงตำแหน่งประธานาธิบดีเกาหลีใต้
เมืองชนะสมบูรณ์
ชนะสมบูรณ์ เป็นอำเภอ ("เมือง") ของแขวงจำปาศักดิ์ทางตอนใต้ของประเทศลาว
เจ้าหญิงฟีโอโดราแห่งเดนมาร์ก
เจ้าหญิงฟีโอโดรา ประสูติเมื่อวันที่ 3 กรกฎาคม พ.ศ. 2453 เป็นพระธิดาพระองค์แรกใน เจ้าชายฮารัลด์แห่งเดนมาร์ก และ เจ้าหญิงเฮเลนา แอดิเลดแห่งเดนมาร์ก เป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก 
พระองค์ทรงเสกสมรสกับ เจ้าชายคริสเตียนแห่งชัมเบิร์ก-ลิพเพอ ซึ่งทั้ง 2 ทรงเป็นพระญาติกันเนื่องจากทรงเป็นพระราชนัดดาใน สมเด็จพระเจ้าคริสเตียนที่ 8 แห่งเดนมาร์ก เหมือนๆกัน โดยเจ้าหญิงฟีโอโดรา รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยทั้ง 2 มีพระบุตรดังนี้
เจ้าหญิงฟีโอโดรา สิ้นพระชนม์เมื่อวันที่ 17 มีนาคม พ.ศ. 2518 สิริพระชันษา 64 ชันษา
ความสัมพันธ์ระหว่างแพทย์และผู้ป่วย
ความสัมพันธ์ระหว่างแพทย์และผู้ป่วยเป็นส่วนสำคัญของการแพทย์ เมื่อมีความสัมพันธ์ที่ดีระหว่างทั้งสอง เป็นไปได้ที่จะให้มีสุขภาพดี ความสัมพันธ์นี้ก็อยู่ที่ฐานของจริยธรรมทางการแพทย์ โรงเรียนแพทย์หลายแห่งสอนแพทย์จะให้ความสัมพันธ์อย่างมืออาชีพกับผู้ป่วย การเคารพศักดิ์ศรีและสิทธิส่วนบุคคลของผู้ป่วย
ความสัมพันธ์นี้มีข้อมูลอสมมาตร แม้ว่าหมอรู้มากกว่าผู้ป่วย แต่ต้องมีการอธิบายสถานการณ์ของผู้ป่วย และมีการขอให้ผู้ป่วยรักษาสิ่งที่ควรจะทำ มีความสัมพันธ์ที่คล้ายกันมากระหว่างผู้ป่วยและพยาบาลนักหรือจิตวิทยา
162173 รีวงู
162173 รีวงู (Ryugu) หรือ ตามการตั้งชื่อดาวเคราะห์น้อยชั่วคราว เป็นเทห์ฟ้าใกล้โลก (NEO) และเป็นดาวเคราะห์น้อยที่มีศักยภาพเป็นอันตรายต่อโลก (PHO) ดวงหนึ่งในกลุ่มอะพอลโล มีขนาดเส้นผ่านศูนย์กลางประมาณ 1 กิโลเมตร ถือเป็นเทหวัตถุสีเข้มที่จัดอยู่ในชนิดของสเปกตรัมประเภท Cg ซึ่งมีคุณสมบัติเป็นดาวเคราะห์น้อยทั้งประเภท G และ C ดาวเคราะห์น้อยรีวงูเป็นเป้าหมายของการสำรวจโดยยานสำรวจอวกาศ ฮายาบูซะ2 ซึ่งปล่อยจากโลกเมื่อเดือนธันวาคม พ.ศ. 2557 มีกำหนดถึงเป้าหมายในเดือนมิถุนายน พ.ศ. 2561 เพื่อเก็บตัวอย่างส่งกลับโลก และกลับถึงโลกราวปลายปี พ.ศ. 2563
นักดาราศาสตร์ในโครงการวิจัยดาวเคราะห์น้อยใกล้โลกลินคอล์น (LINEAR) ค้นพบดาวเคราะห์น้อยรีวงูเมื่อวันที่ 10 พฤษภาคม พ.ศ. 2542 (ค.ศ. 1999) ณ ศูนย์ปฏิบัติการห้องทดลองลินคอล์น (Lincoln Laboratory's ETS) ใกล้เมืองซอคอร์โร รัฐนิวเม็กซิโก สหรัฐ และให้ชื่อดาวเคราะห์น้อยดวงนี้ว่า ตามการตั้งชื่อชั่วคราว
ดาวเคราะห์น้อย ได้รับการต้งชื่ออย่างเป็นทางการว่า "รีวงู" () เมื่อวันที่ 28 กันยายน พ.ศ. 2558 โดยศูนย์ดาวเคราะห์น้อย (เลขอ้างอิง M.P.C 95804) ชื่อ "รีวงู" นั้นมีที่มาจาก "รีวงูโจ" () หรือ "ปราสาทพระราชวังมังกร" ที่ปรากฏในคติชนญี่ปุ่นเรื่อง อูราชิมะ ทาโร ชาวประมงผู้ซึ่งขี่หลังเต่าไปยังพระราชวังใต้น้ำรีวงูโจ และเมื่อกลับขึ้นฝั่งเขาได้นำกล่องปริศนามาด้วย หากจะเปรียบเทียบก็เหมือนกับที่ยานสำรวจฮายาบูซะ2 นำตัวอย่างจากดาวเคราะห์น้อยกลับมายังโลก
ดาวเคราะห์น้อยรีวงูโคจรรอบดวงอาทิตย์ด้วยระยะห่างระหว่าง 0.96–1.41 หน่วยดาราศาสตร์ (AU) มีระยะกึ่งแกนเอก 1.19 AU ใช้เวลาโคจรครบหนึ่งรอบ 474 วันหรือ 16 เดือน วงโคจรมีความเยื้องศูนย์กลาง 0.19 และความเอียง 6 องศาเมื่อเทียบกับสุริยวิถี มีระยะร่วมวงโคจรที่น้อยที่สุด (MOID) กับโลก 95,400 กิโลเมตร หรือเพียง 23% ของระยะห่างระหว่างโลกกับดวงจันทร์
เมื่อปี พ.ศ. 2555 นักดาราศาสตร์โทมัส จี. มึลเลอร์และคณะ ได้ศึกษาดาวเคราะห์น้อยรีวงูด้วยการสังเกตการณ์หลายรูปแบบ และให้ความเห็นว่าดาวเคราะห์น้อยนั้นแทบจะเป็นทรงกลม มีการหมุนรอบตัวเองสวนทางกับดวงอาทิตย์ (retrograde rotation) มีเส้นผ่านศูนย์กลางประสิทธิภาพ (effective diameter) 0.85–0.88 กิโลเมตร และมีอัตราส่วนสะท้อนเรขาคณิต (geometric albedo) 0.044–0.050 นอกจากนี้ยังได้ประมาณขนาดเม็ดของวัสดุพื้นผิวดาวไว้ระหว่าง 1–10 มิลลิเมตร
ภาพชุดแรกของดาวเคราะห์น้อยรีวงู ถ่ายโดยยานสำรวจฮายาบูซะ2 เผยแพร่เมื่อวันที่ 14 มิถุนายน พ.ศ. 2561 ขณะที่ยานอยู่ห่างจากดาว 700 กิโลเมตร เผยให้เห็นว่าดาวเคราะห์น้อยมีรูปทรงอย่างเพชร ยานสำรวจฮายาบูซะ2 ยังคงถ่ายภาพอย่างต่อเนื่องในขณะที่เข้าใกล้ดาวมากขึ้น
อ้างอิงตามเว็บไซต์แอสเทอแรงค์ (Asterank) ซึ่งดำเนินงานโดยบริษัท Planetary Resources ดาวเคราะห์น้อยรีวงูมีองค์ประกอบทางเคมีได้แก่ นิกเกิล เหล็ก โคบอลต์ น้ำ ไนโตรเจน ไฮโดรเจน และแอมโมเนีย และมีการประเมินมูลค่าดาวปัจจุบันเพื่อการทำเหมืองแร่ไว้ที่ 82,760 ล้านดอลลาร์สหรัฐ
ซาแมนธา!
ซาแมนธา! () คือซีรีส์คอมมิดี้เน็ตฟลิกซ์ในอนาคต เป็นชุดแรกของภาพยนตร์คอมเมดี้ของบราซิลที่ผลิตโดยเน็ตฟลิกซ์และคนที่สามโตมาจากที่นั่นใน บราซิล หลังจาก "3%" และ "คนกลไกของมั"น
มอ 6/5 ปากหมา ท้าแม่นาค
ม.6/5 ปากหมาท้าแม่นาค เป็นภาพยนตร์ไทย 3 มิติ แนวสยองขวัญ-คอมเมดี้ สร้างโดย พระนครฟิล์ม ออกฉายเมื่อวันที่ 10 เมษายน พ.ศ. 2557 ผลงานกำกับของพชร์ อภิรุจ นำแสดงโดย คุณาธิป ปิ่นประดับ , วิทวัส ท้าวคำลือ , ภูวดล เวชวงศา , กิตติพัฒน์ สมานตระกูลชัย , วรชัย ศิริคงสุวรรณ , ฤทธิชัย ตะสาริกา , ไบรอัน การ์ตั้น , ศุภกิจ อมรฐิติพงศ์ , สิรภพ มานาธิคุณ
การโฆษณาทางโทรทัศน์ใช้ชื่อว่า "ม.6/5 ปากกล้าท้าแม่นาค"
เรื่องราวของแก๊งนักเรียนประจำห้องม.6/5 ที่นิยมชมชอบการลองของ และการล่าท้าผีตามบ้านร้าง เป้าหมายล่าสุดของพวกเขาคือ "ตึกแดง" ที่มีตำนานร่ำลือว่ามีเด็กนักเรียนกระโดดตึกฆ่าตัวตาย ทำให้ตึกถูกปิดร้าง ด้วยความปากดีของพวกเขาที่ท้าทายสิ่งลี้ลับอย่างลองดี ทำให้ได้เจอเข้ากับเรื่องราวที่ทำให้พวกเขาจำไม่ลืมกับการ "ปากหมา ท้าแม่นาค" ในครั้งนี้
บิล นิโคลสัน (นักฟุตบอล)
วิลเลี่ยม เอ็ดเวิร์ด นิโคลสัน OBE (26 มกราคม 2462 – 23 ตุลาคม 2547) อดีตนักฟุตบอล ผู้ฝึกสอน ผู้จัดการทีม และแมวมองชาวอังกฤษที่ทำงานร่วมกับ ทอตนัมฮอตสเปอร์ นานถึง 36 ปีเขาเป็นหนึ่งในบุคคลที่สำคัญที่สุดคนหนึ่งในประวัติศาสตร์ของสโมสรโดยได้ถึง 8 เมเจอร์ตลอด 16 ปีของการคุมทีมนอกจากนี้เขายังพาทีมไก่เดือยทองคว้าดับเบิลแชมป์ทั้งแชมป์ลีกดิวิชัน 1 (เดิม) และ เอฟเอคัพ ในฤดูกาล 1960–61
นิโคลสันเกิดเมื่อวันที่ 28 กุมภาพันธ์ พ.ศ. 2462 (ค.ศ. 1919) เป็นลูกคนที่ 8 ในบรรดาพี่น้อง 9 คนโดยประกอบอาชีพซักอบรีดเป็นหลังออกจากโรงเรียนกระทั่งใน พ.ศ. 2479 (ค.ศ. 1936) ขณะอายุได้ 17 ปี เขาได้รับการเชิญจากสโมสรฟุตบอลฮอตสเปอร์หรือทอตนัมฮอตสเปอร์ในปัจจุบันให้เข้ามาทดสอบฝีเท้ากับทางสโมสรเมื่อวันที่ 16 มีนาคม ค.ศ. 1936 หลังจากการทดสอบฝีเท้าสิ้นสุดลงเขาได้ทำงานกับสโมสรในตำแหน่ง ground-staff boy รายได้ 2 ปอนด์/สัปดาห์ระหว่างนั้นนิโคลสันถูกส่งไปบ่มเพาะฝีเท้ากับสโมสรนอร์ทฟลีทและได้แชมป์บอลถ้วยรายการ เคนท์ ซีเนียร์ คัพ ก่อนจะได้เซ็นสัญญาเป็นนักฟุตบอลอาชีพฉบับแรกกับทีมฮอตสเปอร์เมื่อเดือนสิงหาคม ค.ศ. 1938 และได้ลงเล่นเกมลีกนัดแรกในนัดที่ทีมไก่เดือยทองออกไปเยือน อีวู้ด พาร์ก ของ แบล็กเบิร์นโรเวอส์ เมื่อวันที่ 22 ตุลาคม ค.ศ. 1938
การแลกเปลี่ยนเชลย
การแลกเปลี่ยนเชลย () เป็นข้อตกลงกับฝ่ายตรงข้ามในความขัดแย้งที่จะปล่อยเชลย: เชลยศึก, สายลับ, ตัวประกัน ฯลฯ บางครั้ง ศพก็มีส่วนเกี่ยวข้องในการแลกเปลี่ยน
ภายใต้อนุสัญญาเจนีวา เชลยที่ไม่สามารถมีส่วนร่วมในสงครามเนื่องจากความเจ็บป่วยหรือทุพพลภาพมีสิทธิได้รับการส่งตัวกลับประเทศของตน นั่นคือไม่คำนึงถึงจำนวนของนักโทษที่ได้รับผลกระทบ; อำนาจกักขังไม่สามารถปฏิเสธคำขอที่จริงใจได้
ภายใต้อนุสัญญาเจนีวา (ค.ศ. 1929) ข้อบังคับนี้ครอบคลุมในข้อ 68 ถึง 74 และภาคผนวก ซึ่งหนึ่งในโครงการแลกเปลี่ยนที่ใหญ่ที่สุดได้ดำเนินการโดยกาชาดสากลในช่วงสงครามโลกครั้งที่สองภายใต้ข้อกำหนดเหล่านี้ และภายใต้อนุสัญญาเจนีวาฉบับที่สามของปี ค.ศ. 1949 ครอบคลุมในข้อ 109 ถึง 117
สงครามโลกครั้งที่สองในยูโกสลาเวีย มีการต่อสู้ที่โหดเหี้ยมระหว่างกองกำลังติดอาวุธของไรช์ที่สาม กับพรรคพวกที่นำโดยพรรคคอมมิวนิสต์ อย่างไรก็ตามของเรื่องนี้ ทั้งสองฝ่ายได้เจรจาแลกเปลี่ยนเชลยจากจุดเริ่มต้นของสงคราม ภายใต้สถานการณ์การติดต่อครั้งแรกนี้ได้กลายเป็นข้อตกลงการแลกเปลี่ยนอย่างเป็นทางการ โดยเน้นการสร้างโซนที่เป็นกลาง และอาจเป็นเช่นเดียวกับยุโรปที่ถูกเยอรมนียึดครอง ที่มีการแลกเปลี่ยนเชลยเป็นประจำจนกระทั่งปลายเมษายน ค.ศ. 1945 ที่สามารถช่วยชีวิตไว้ได้หลายพันชีวิต
โปเกมอน เควสต์
โปเกมอน เควสต์ (; ) เป็นวิดีโอเกมแอ็คชั่นผจญภัยพัฒนาโดยบริษัทเกมฟรีก และจำหน่ายโดยนินเท็นโดและเดอะโปเกมอนคอมพานีออกจำหน่ายนินเท็นโดสวิตช์ทั่วโลกในวันที่ 30 พฤษภาคม ค.ศ. 2018 และ จำหน่ายไอโอเอสและแอนดรอยด์ทั่วโลกในวันที่ 27 มิถุนายน ค.ศ. 2018
ชาตรี โสภณพนิช
ชาตรี โสภณพนิช (28 กุมภาพันธ์ พ.ศ. 2477 – 24 มิถุนายน พ.ศ. 2561) นักธุรกิจชาวไทยเชื้อสายจีน อดีตประธานกรรมการ ธนาคารกรุงเทพ
ชาตรีเกิดเมื่อวันที่ 28 กุมภาพันธ์ พ.ศ. 2477 ที่ประเทศไทยเป็นบุตรคนที่ 2 จากทั้งหมด 9 คนของ ชิน โสภณพนิช ผู้ก่อตั้งธนาคารกรุงเทพชาตรีจบการศึกษาด้านเศรษฐศาสตร์จากฮ่องกงและด้านการธนาคารจากอังกฤษและได้เริ่มต้นทำงานที่ธนาคาร Bank of London ก่อนจะเดินทางกลับประเทศไทย
เมื่อเดินทางถึงประเทศไทยชาตรีได้เข้าทำงานที่บริษัท เอเชียทรัสต์ เมื่อ พ.ศ. 2501 และเข้าทำงานที่ธนาคารกรุงเทพเมื่อวันที่ 1 ตุลาคม พ.ศ. 2502 โดยเลื่อนตำแหน่งสูงขึ้นเรื่อย ๆ ก่อนจะได้รับการแต่งตั้งให้เป็นกรรมการผู้จัดการใหญ่คนที่ 4 ของธนาคารกรุงเทพสืบต่อจากนาย บุญชู โรจนเสถียร เมื่อ พ.ศ. 2523 โดยดำรงตำแหน่งนี้นานถึง 12 ปีก่อนจะส่งต่อตำแหน่งให้กับนาย ชาติศิริ โสภณพนิช ผู้เป็นบุตรชายคนโตเมื่อ พ.ศ. 2535 และได้ขึ้นดำรงตำแหน่งประธานและประธานกรรมการเมื่อเดือนพฤศจิกายนปีเดียวกันนอกจากนี้นายชาตรียังได้ดำรงตำแหน่งสำคัญ ๆ ทั้งในประเทศและต่างประเทศ
ชาตรีถึงแก่อนิจกรรมเมื่อวันอาทิตย์ที่ 24 มิถุนายน พ.ศ. 2561 เวลา 20.00 น. ที่ โรงพยาบาลบำรุงราษฎร์ ด้วยโรคชรา สิริอายุได้ 84 ปี โดยจัดพิธีศพที่โบสถ์พระมหาไถ่ซอยร่วมฤดีก่อนจะเคลื่อนศพไปฝังยังสุสานวัดนักบุญนิโคลัส พัทยา จังหวัดชลบุรีในวันจันทร์ที่ 2 กรกฎาคม พ.ศ. 2561
เจ้าชายคริสทีอัน-ซีกิสมุนด์แห่งปรัสเซีย
เจ้าชายคริสเตียน-ซีกิสมุนด์แห่งปรัสเซีย ()
เจ้าชายคริสเตียน-ซีกิสมุนด์แห่งปรัสเซีย ประสูติเมื่อวันที่ 14 มีนาคม พ.ศ. 2489 เป็นพระโอรสใน เจ้าชายหลุยส์ เฟอร์ดินานด์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาใน เจ้าชายวิลเฮล์ม มกุฎราชกุมารแห่งปรัสเซีย และเป็นพระราชปนัดดาใน จักรพรรดิวิลเฮล์มที่ 2 แห่งเยอรมนี
พระองค์ทรงเสกสมรสครั้งแรกกับ เคาน์เตสนีนา เฮเลน ลีเดีย ที่ต่อมากลายเป็นพระสุณิษาใน เลนนาร์ต เบอร์นาดอตต์ โดยมีพระธิดา 1 คนที่ไม่ได้ดำรงพระอิสริยยศชั้น เจ้าหญิง แต่จัดเป็นพระราชวงศ์ปรัสเซียคือ
ต่อมาทรงเสกสมรสครั้งที่ 2 กับ อเล็กซานดรา ซู รีเวนโทรว มีพระบุตรดังนี้
เดเดแอร์-โอเบอร์ลีกา
เดเดแอร์-โอเบอร์ลีกา () เป็นลีกฟุตบอลสูงสุดของประเทศเยอรมนีตะวันออก ก่อตั้งในปี ค.ศ. 1948 ต่อมาถูกยุบรวมเข้ากับบุนเดสลีกาในปี ค.ศ. 1991 พร้อมกับการรวมประเทศเยอรมนี
ราเซีย สุลต่าน จอมนางเหนือแผ่นดิน
ราเซีย สุลต่าน จอมนางเหนือแผ่นดิน (อังกฤษ: Razia Sultan) เป็นละครโทรทัศน์ที่สร้างขึ้นใน ค.ศ. 2015 นำแสดงโดย โรหิต ปุโรหิต ออกอากาศทางช่อง ซีทีวี (Zee TV) ในอินเดีย ส่วนในไทย จะออกอากาศ 2 ช่อง คือช่องช่องไบร์ททีวี โดยออกอากาศต่อจากละครเรื่อง อุบัติรัก นิรันดร และออกอากาศช่องซีหนังด้วย โดยใช้ชื่อว่า ราเซีย สุลต่าน
ช่วงปี ค.ศ. 1200 อินเดียตกอยู่ใต้การปกครองของ สุลต่านมุสลิม อิลตุตมิช แห่งราชวงศ์มัมลุก พระองค์ทรงมีพระราชธิดาองค์หนึ่งนามว่า ราเซีย ผู้มีความสามารถทางการทหาร การต่อสู้เป็นเลิศ อีกทั้งยังมีปัญญาและไหวพริบอันชาญฉลาด จนทำให้เจ้าหญิงราเซียถูกเลือกเป็นผู้สืบทอดพระราชบัลลังก์ ส่งผลให้พระนางชาห์ เดอร์ตัน พระราชินีผู้เป็นแม่เลี้ยงของเจ้าหญิงไม่พอพระทัย เพราะต้องการให้เจ้าชายฟิรุซพระโอรสของตนขึ้นครองราชย์แทน จึงทำให้พระราชวังลุกเป็นไฟ กลายเป็นศึกแห่งสายเลือดประกอบกับเรื่องราวความรักระหว่าง เจ้าหญิงราเซีย กับ อัลทูเนีย ทาสหนุ่มคนรักยังก่อให้เกิดปัญหารักต่างชนชั้น เจ้าหญิงราเซียผู้มีหัวใจแกร่งผู้นี้จึงต้องลุกขึ้นสู้และฝ่าฝันอุปสรรคนานัปการเพื่อพลิกหน้าประวัติศาสตร์ของอินเดีย ในการก้าวขึ้นมาเป็นสุลต่านหญิงองค์แรกและองค์สุดท้ายของประวัติศาสตร์ที่โลกต้องจารึก
บิล อัลดัก
วิลเลียม เจคอบ 'บิล' อัลดัก (; 30 พฤศจิกายน ค.ศ. 1905 – 10 พฤศจิกายน ค.ศ. 1974) เป็นนักกีฬาฟุตบอลระบบออสเตรเลีย ผู้ทำหน้าที่ให้แก่ทีมฟุตสเครย์ และคอลลิงวูด ในศึกวิกทอเรียนฟุตบอลลีก (VFL)
อัลดักเริ่มลีกฤดูกาลแรกของเขาในปี ค.ศ. 1928 ร่วมกับทีมฟุตสเครย์ ส่วนในปี ค.ศ. 1930 เขาได้เข้าร่วมทีมคอลลิงวูดในตำแหน่งฮาล์ฟฟอร์เวิร์ดแฟลงเคอร์ในทีมพรีเมียร์ชิพของปีดังกล่าว
อัลดักได้รับการเกณฑ์สู่กองทัพอิมพีเรียลออสเตรเลียที่สอง และทำหน้าที่ในตะวันออกกลางช่วงปี ค.ศ. 1941 ก่อนที่จะได้รับการส่งตัวไปยังเกาะชวา ซึ่งเขาถูกประกาศว่าหายไปในปี ค.ศ. 1942 ภายหลังเขาถูกพบในค่ายกักกันเชลยศึกในประเทศไทย โดยเขาถูกใช้แรงงานที่ทางรถไฟสายมรณะในสภาพที่น่าตกใจ แต่แล้ว เขาก็ได้กลับบ้านในเดือนพฤศจิกายน ปี ค.ศ. 1945
ฟุตบอลโลก 2018 รอบชิงชนะเลิศ
ฟุตบอลโลก 2018 รอบชิงชนะเลิศ กำหนดแข่งขันในวันที่ 15 กรกฎาคม ค.ศ. 2018 ที่สนามกีฬาลุจนีกี ในมอสโก ประเทศรัสเซีย เพื่อตัดสินหาทีมชนะเลิศของการแข่งขันฟุตบอลโลก 2018 ครั้งนี้เป็นนัดชิงชนะเลิศครั้งที่ 21 ของ ฟุตบอลโลก
ทีมชนะเลิศของฟุตบอลโลกจะได้สิทธิ์เข้าแข่งขันสำหรับ ฟีฟ่าคอนเฟเดอเรชันส์คัพ 2021
หลังจากที่ อุรุกวัย และ บราซิล ได้ตกรอบในรอบก่อนรองชนะเลิศ, ฝั่งจากทวีปยุโรปต่างมั่นใจได้ว่าจะเป็นแชมป์ฟุตบอลโลกเป็นครั้งที่ 4 ติดต่อกัน การแข่งขันนัดนี้ยังเป็นครั้งที่เก้าของทีมจากทวีปยุโรปทั้งหมดในนัดชิงชนะเลิศฟุตบอลโลก, ซึ่งเพิ่งเกิดขึ้นเมื่อเร็วๆ นี้ใน 2006 และ 2010
การแข่งขันครั้งนี้เป็นฟุตบอลโลกครั้งที่สามสำหรับทีมชาติฝรั่งเศส, ปรากฏขึ้นครั้งแรกใน รอบชิงชนะเลิศ ค.ศ. 1998 ในฐานะชาติเจ้าภาพ, ชัยชนะ 3–0 เหนือแชมป์เก่า บราซิล ฝรั่งเศสได้เข้าชิงชนะเลิศอีกครั้งในปี ค.ศ. 2006 แต่พวกเขาพ่ายแพ้ต่อ อิตาลี ใน การดวลลูกโทษตัดสิน หลังจากเสมอในเวลา 90 นาทีที่ 1–1. มีเพียงเยอรมนี (แปดครั้ง) และ อิตาลี (หกครั้ง) เท่านั้นที่มาถึงรอบชิงชนะเลิศได้มากที่สุดจากหลายประเทศของทวีปยุโรป ดีดีเย เดช็อง กลายเป็นคนที่สี่ที่จะเข้ามาถึงรอบชิงชนะเลิศฟุตบอลโลกในสองฐานะทั้งผู้เล่นและผู้จัดการทีม, หลังจากที่ ฟรันซ์ เบคเคนเบาเออร์, รูดี โฟลเลอร์ และ มาริโอ ซากัลโล
นัดนี้เป็นครั้งแรกของฟุตบอลโลก รอบชิงชนะเลิศ สำหรับทีมชาติโครเอเชียในการลงสนามฟุตบอลโลกเป็นครั้งที่ห้า พวกเขาคือประเทศยุโรปชาติที่ 10 และโดยรวมเป็นชาติที่ 13 ที่ทะลุเข้ารอบชิงชนะเลิศฟุตบอลโลก และเป็นผู้เข้าชิงชนะเลิศทีมแรกนับตั้งแต่ สเปน ในปี ค.ศ. 2010
นัดชิงชนะเลิศครั้งนี้เป็นการพบกันครั้งที่หกระหว่าง ฝรั่งเศส และ โครเอเชีย, กับชัยชนะของทีมชาติฝรั่งเศสในโปรแกรมการแข่งขันครั้งที่ผ่านมากับสถิติชนะสามครั้งและเสมอสองครั้ง ครั้งแรกที่สองทีมเคยโคจรมาพบกันเกิดขึ้นใน ฟุตบอลโลก 1998 รอบรองชนะเลิศ, กับชัยชนะของชาติเจ้าภาพ ฝรั่งเศส ด้วยสกอร์ 2–1 นับเป็นหนเดียวของพวกเขาในการพบกันอ่ยางเป็นทางหารทั้งหมดเกิดขึ้นใน รอบแบ่งกลุ่มของยูโร 2004 ผลจบลงที่การเสมอกันไป 2–2 พวกเขาถัดจากนั้น และหนล่าสุด เป็นการพบกันในเดือนมีนาคม ค.ศ. 2011 กับเกมนัดกระชับมิตร, ซึ่งจบลงด้วยการเสมอกัน 0–0ข้อมูลการแข่งขัน
จังหวัดฮีลากังอากูซัน
จังหวัดฮีลากังอากูซัน (บูตูอาโนน: "Probinsya hong Agusan del Norte"; เซบัวโน: "Amihanang Agusan") เป็นจังหวัดในเขตคารากา ประเทศฟิลิปปินส์ มีเมืองหลักชื่อว่าคาบัดบารัน อาณาเขตติดต่อกับจังหวัดฮีลากังซูรีเกาทางทิศเหนือ ติดกับจังหวัดตีโมกซูรีเกาทางทิศตะวันออก ติดกับจังหวัดตีโมกอากูซันทางทิศตะวันออกเฉียงใต้ ติดกับจังหวัดคันลูรังมีซามิสทางทิศตะวันตกเฉียงใต้ และติดกับอ่าวบูตูอันทางทิศตะวันตกเฉียงเหนือ
ตอนกลางของจังหวัดเป็นจุดกำเนิดของแม่น้ำอากูซัน ซึ่งเป็นแม่น้ำที่ยาวอันดับที่สามของประเทศ ปากแม่น้ำตั้งอยู่ที่อ่าวบูตูอัน ภูมิประเทศรอบ ๆ แม่น้ำเป็นที่ราบ ส่วนภูเขาปรากฏในพื้นที่ทางตะวันออกเฉียงเหนือและตะวันตก
จังหวัดมีทะเลสาบที่ใหญ่เป็นอันดับที่ 4 ของประเทศ ชื่อว่า ทะเลสาบมาอีนิต ตั้งอยู่ทางตอนเหนือใกล้กับเขตจังหวัดฮีลากังซูรีเกา
อวิสปา ฟูกูโอกะ
อวิสปา ฟูกูโอกะ () เป็นสโมสรฟุตบอลอาชีพในประเทศญี่ปุ่น ปัจจุบันกำลังแข่งขันในเจลีก ดิวิชัน 2 สโมสรตั้งอยู่ที่เขตฮากาตะ เมืองฟุกุโอะกะ จังหวัดฟูกูโอกะ โดยคำว่า "อวิสปา" แปลว่า "ต่อ" ในภาษาสเปน ชื่อเดิมของสโมสรคือ ฟูจิเอดะ บลุกซ์ เคยตั้งอยู่ที่เมืองฟูจิเอดะ จังหวัดชิซูโอกะ ก่อนที่จะย้ายมาที่ฟูกูโอกะในปี ค.ศ. 1994 สโมสรเคยคว้าแชมป์เจแปนฟุตบอลลีกในฤดูกาล 1995 ก่อนที่จะเข้าร่วมเจลีกในฤดูกาล 1996
ถ้ำซาลาวัต ยูลาเยฟ
ถ้ำซาลาวัต ยูลาเยฟ (; ) ยังเป็นที่รู้จักกันในนาม ถ้ำแห่งซาลาวัต ยูลาเยฟ หรือ ถ้ำซาลาวัต ตั้งอยู่ในย่านอีชิมไบย์สกี สาธารณรัฐบัชคอร์โตสถาน ประเทศรัสเซีย และห่างจากหมู่บ้านมากาโรโวประมาณ 7 กิโลเมตร ถ้ำเป็นส่วนหนึ่งของหินคาลิม-อัสกัน ซึ่งตั้งอยู่ใต้แม่น้ำซีกัสยา ถ้ำประกอบด้วยสามระดับที่แตกต่างกันและมีความยาวประมาณ 35 เมตร ถ้ำแห่งนี้ตั้งชื่อตามชื่อภาพยนตร์"ซาลาวัต ยูลาเยฟ" เมื่อถ่ายทำเสร็จ ตามความเชื่อในท้องถิ่นว่าเป็นถ้ำที่วีรบุรุษแบชเคียร์ นามว่าซาลาวัต ยูลาเยฟ ซ่อนตัว
ถ้ำจัง
ถ้ำจัง () เป็นถ้ำที่อยู่ทางตะวันตกเฉียงใต้ของวังเวียง ประเทศลาว ซึ่งเข้าไปได้โดยผ่านสะพานข้ามน้ำซอง จากนั้นเดินต่อไปอีกสักระยะ แล้วขึ้นบันไดเป็นระยะทางยาวประมาณ 50 เมตร (160 ฟุต) ภายในถ้ำ ถ้ำแห่งนี้ถูกใช้เป็นที่ซ่อนตัวในช่วงต้นคริสต์ศตวรรษที่ 19 ระหว่างการปล้นสะดมของชาวจีนฮ่อ
ฮายาบูซะ 2
ฮายาบูซะ 2 (; ) เป็นโครงการสำรวจและเก็บตัวอย่างดาวเคราะห์น้อยกลับสู่โลก ดำเนินงานโดยองค์การสำรวจอวกาศญี่ปุ่น (JAXA) ถือเป็นภารกิจต่อจากภารกิจฮายาบูซะ ซึ่งประสบความสำเร็จในการสำรวจดาวเคราะห์น้อย 25143 อิโตกาวะไปเมื่อปี พ.ศ. 2548
ยานสำรวจฮายาบูซะ2 สร้างโดยบริษัท NEC ของญี่ปุ่น ซึ่งเป็นบริษัทเดียวกันกับที่สร้างยานฮายาบูซะ ภารกิจครั้งนี้มีวัตถุประสงค์เพื่อทดสอบผลการพัฒนาจุดอ่อนและปัญหาทางเทคนิคที่เกิดขึ้นเป็นจำนวนมากในยุคของฮายาบูซะ
การปล่อยยานแต่เดิมกำหนดปล่อยเมื่อวันที่ 30 พฤศจิกายน พ.ศ. 2557 เวลา 13:23 น. แต่ถูกเลื่อนออกไป 4 วัน เป็นวันที่ 4 ธันวาคม เวลา 13:22 น. ตามเวลามาตรฐานญี่ปุ่น
ยานสำรวจฮายาบูซะ2 มีเป้าหมายคือดาวเคราะห์น้อย 162173 รีวงู (ชื่อเดิม ) ตามกำหนดการคาดว่ายานลำนี้จะไปถึงราวเดือนกรกฎาคม พ.ศ. 2561 แล้วโคจรสำรวจรอบดาวเคราะห์น้อยเป็นเวลา 1 ปีครึ่ง ออกจากวงโคจรในเดือนธันวาคม พ.ศ. 2562 และกลับถึงโลกในเดือนธันวาคม พ.ศ. 2563
ยานฮายาบูซะ2 ใช้พลังงานจากเครื่องขับดันไอออน ใช้เทคโนโลยียกระดับการเดินอวกาศยาน การนำทาง สายอากาศและระบบควบคุมการวางตัวของยาน นอกจากนี้ยังบรรทุกอุปกรณ์ระเบิดไปกับยานเพื่อใช้ขุดผิวหน้าดาวเคราะห์น้อยและเก็บตัวอย่างชิ้นส่วน
อุปกรณ์และเครื่องมือทางวิทยาศาสตร์ที่ยานสำรวจฮายาบูซะ2 ได้บรรทุกไปด้วย ได้แก่
ก้านควบคุม
ก้านควบคุม คืออุปกรณ์ป้อนข้อมูลประกอบด้วยแท่งที่หมุนบนฐานและรายงานมุมหรือทิศทางไปยังอุปกรณ์ที่กำลังควบคุม ก้านควบคุมมักใช้เพื่อควบคุมวิดีโอเกมและมักมีปุ่มกดอย่างน้อยหนึ่งปุ่มที่สามารถอ่านสถานะได้จากคอมพิวเตอร์อีกด้วย รูปแบบที่เป็นที่นิยมของก้านควบคุมที่ใช้กับเครื่องเล่นวิดีโอเกมสมัยใหม่คือก้านแอนะล็อก
ก้านควบคุมได้รับการควบคุมการบินที่สำคัญในห้องนักบินของเครื่องบินหลายลำ โดยเฉพาะเครื่องบินเจ็ตรวดเร็วของทหารซึ่งอาจใช้ตรงกลางหรือติดตั้งด้านข้าง
ก้านควบคุมยังใช้สำหรับควบคุมเครื่องต่าง ๆ เช่น รถเครน, รถบรรทุก, ยานพาหนะไม่มีกำลังใต้น้ำและเครื่องตัดหญ้ารัศมีวงกลมศูนย์ ก้านควบคุมที่ใช้นิ้วมือขนาดเล็กได้รับการยอมรับว่าเป็นอุปกรณ์อินพุตสำหรับอุปกรณ์อิเล็กทรอนิกส์ขนาดเล็กอื่น ๆ เช่น โทรศัพท์เคลื่อนที่
เครื่องกราดภาพ
ในทางคอมพิวเตอร์ เครื่องกราดภาพ คืออุปกรณ์ที่ใช้ถ่ายโอนรูปภาพหรือข้อความลงในคอมพิวเตอร์ เครื่องกราดภาพบางชนิดยังมีรูปแบบพิเศษในการกราดภาพเชิงลบหรือกราดภาพหนังสือ ในคอมพิวเตอร์ สัญญาณจากเครื่องกราดภาพจะถูกถ่ายโอนไปยังรูปดิจิทัล ภาพนี้สามารถแก้ไข, พิมพ์ ฯลฯ เครื่องกราดภาพทั้งหมดมีส่วนพิเศษที่ใช้ในการถ่ายภาพจากวัตถุ อุปกรณ์เสริมที่ประจุไฟหรือ Contact Image Sensor จะส่องแสงจากวัตถุและเปลี่ยนเป็นสัญญาณดิจิทัล จากนั้นสัญญาณดิจิทัลจะถูกโอนไปยังหน่วยความจำของคอมพิวเตอร์หรืออ่านจากตัวประมวลผลของเครื่องกราดภาพ ด้วยซอฟต์แวร์บางซอฟต์แวร์คุณสามารถเปลี่ยนเป็นภาพดิจิทัลที่ถูกบีบอัด เช่น เจเพ็ก หรือ พีเอ็นจี ข้อความที่พิมพ์หรือเขียนด้วยมือสามารถเปลี่ยนเป็นรหัสแอสกีด้วยโปรแกรมการรู้จำอักขระด้วยแสง
ประเภทหลักของเครื่องกราดภาพ
อนุวัต เฟื่องทองแดง
อนุวัต เฟื่องทองแดง ชื่อเล่น หนุ่ม เป็นผู้ประกาศข่าวทางช่อง 7 HD เกิดเมื่อวันที่ 3 สิงหาคม พ.ศ. 2519 จบการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต มีพี่น้อง 5 คน
เป็นบุตรของนายไพศาล และ นางสำราญ เฟื่องทองแดง บ้านเกิดอยู่ที่ จังหวัดปทุมธานี จีงเริ่มเข้าวงการบันเทิงเป็นผู้ประกาศข่าวและประวัติการทำงาน
อนุวัตได้เข้าทำงานครั้งแรกที่บริษัทแปซิฟิคก่อนฝึกงานเป็นเจ้าหน้าที่โดยสมเกียรติ อ่อนวิมล
เป็นเจ้าของร่วมกับปีย์ มาลากุล ณ อยุธยาต่อมาได้เข้าเป็นผู้ประกาศข่าวไอทีวีเป็นระยะเวลา 8 ปี
ศูนย์ข่าวแปซิฟิค, บริษัท ไอทีวี จำกัด (มหาชน)
เบอร์แธม แรมซีย์
พลเรือเอก เซอร์ เบอร์แธม โฮม แรมซีย์ ผู้ซึ่งได้รับเครื่องราชอิสริยาภรณ์แห่งบาธ (Order of the Bath) ระดับผู้บัญชาการอัศวิน (KCB), เครื่องราชอิสริยาภรณ์แห่งจักรวรรดิบริติช (Order of the British Empire) ระดับผู้บัญชาการอัศวิน (KBE) และเครื่องราชอิสริยาภรณ์ เดอะ รอยัล วิกตอเรียน (Royal Victorian Order) ระดับสมาชิก (MVO) (20 มกราคม ค.ศ. 1883 – 2 มกราคม ค.ศ. 1945) เป็นเจ้าหน้าที่นายทหารเรือแห่งราชนาวีอังกฤษ เขาได้บัญชาการเรือ HMS Broke ในช่วงสงครามโลกครั้งที่หนึ่ง ในช่วงสงครามโลกครั้งที่สอง เขาได้เป็นผู้รับผิดชอบสำหรับการอพยพดันเคิร์กในปี ค.ศ. 1940 และได้วางแผนและบัญชาการกองทัพเรือในการยกพลขึ้นบกฝรั่งเศสในปี ค.ศ. 1944
เมื่อวันที่ 2 มกราคม ค.ศ. 1945 แรมซีย์ถูกสังหารเมื่อเครื่องบินของเขาได้ตกจากสนามบิน Toussus-le-Noble ทางทิศตะวันตกเฉียงใต้ของปารีส เขากำลังจะไปประชุมหารือกับนายพลเบอร์นาร์ด มอนต์โกเมอรีในกรุงบรัสเซลส์ ศพของเขาได้ถูกฝังในสุสานหมู่ชุมชนใหม่ใน Saint-Germain-en-Laye อนุสาวรีย์ของผู้เสียชีวิตทั้งหมดที่ประสบอุบัติเหตุเครื่องบินตกที่ Toussus-le-Noble ในเดือนพฤษภาคม ค.ศ. 1955
ออตโต ซีเลียกส์
ออตโต ซีเลียกส์ (30 ตุลาคม ค.ศ. 1891 – 12 ธันวาคม ค.ศ. 1964) เป็นเจ้าหน้าที่นายทหารเรือเยอรมันที่ได้ทำหน้าที่ในกองทัพเรือแห่งจักรวรรดิเยอรมัน สาธารณรัฐไวมาร์ และนาซีเยอรมนี ในฐานะพลเรือเอกในช่วงสงครามโลกครั้งที่สอง เขาได้บัญชาการในเรือประจัญบานเยอรมัน เขาได้รับเหรียญกางเขนเหล็กกางเขนอัศวิน
เจ้าชายชาร์ลแห่งลักเซมเบิร์ก
เจ้าชายชาร์ลแห่งลักเซมเบิร์ก ()
เจ้าชายชาร์ลแห่งลักเซมเบิร์ก ประสูติเมื่อวันที่ 7 สิงหาคม พ.ศ. 2480 เป็นพระโอรสใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระอนุชาใน แกรนด์ดยุกฌ็องแห่งลักเซมเบิร์ก โดยขณะทรงพระเยาว์นั้น พระองค์ทรงศึกษาในโรงเรียนแห่งหนึ่งในแคนาดา โดยภายหลังเหตุการณ์สงครามโลกครั้งที่สอง สงบลง ทรงย้ายไปศึกษาต่อ ณ เลอเฟิน โดยภายหลังที่มรงศึกษาจบ เสด็จนิวัติกลับประเทศ และทรงทำงานในด้านการแก้ไขปัญหาเศรษฐกิจของประเทศ
เจ้าชายชาร์ลทรงเสกสมรสกับ โจน ดิลลอน ซึ่งพระองค์เป็นสามีคนที่ 2 ของนางดิลลอน โดยภายหลังสมรสแล้ว เธอได้รับพระนามและพระอิสริยยศที่ เฮอร์รอยัลไฮนีส เจ้าหญิงชาร์ลแห่งลักเซมเบิร์ก ซึ่งขณะนั้นพระชายาของพระองค์มีลูกติดกับสามีคนเก่า โดยชื่อ โจน โมเซลลี ซึ่งเจ้าชายชาร์ลทรงอุปถัมภ์และรักประดุจพระบุตรแท้ๆ ซึ่งต่อมาพระองค์และพระชายามีพระบุตร 2 พระองค์ดังนี้
ต่อมาเมื่อเจ้าชายชาร์ลสิ้นพระชนม์ลงเมื่อวันที่ 26 สิงหาคม พ.ศ. 2520 เจ้าหญิงชาร์ลหรือนางดิลลอนได้ขอพระราชทานลาออกจากพระอิสริยยศเพื่อเสกสมรสใหม่กับ ฟิลิป เดอ นอยด์เลส ดยุกแห่งมูร์เชียร์
เจ้าหญิงเอลิซาเบธ ดัชเชสแห่งโฮเฮนเบิร์ก
เจ้าหญิงเอลิซาเบธ ดัชเชสแห่งโฮเฮนเบิร์ก () (พระนามเดิม:เจ้าหญิงเอลิซาเบธแห่งลักเซมเบิร์ก) ประสูติเมื่อวันที่ 22 ธันวาคม พ.ศ. 2465 เป็นพระธิดาใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก ในช่วง สงครามโลกครั้งที่สอง สมาชิกพระราชวงศ์เสด็จลี้ภัยไปประเทศโปรตุเกสหลังจากการรุกรานของเยอรมัน โดยพระบุตรทั้งหมดเสด็๋จพร้อมด้วย เจ้าชายเฟลิกซ์แห่งบูร์บง-ปาร์มา พระบิดาไปสหรัฐ ขณะที่ แกรนด์ดัชเชสชาร์ล็อตแห่งลักเซมเบิร์ก พระมารดา เสด็จพระราชดำเนินไปยัง สหราชอาณาจักร และเมื่อปี พ.ศ. 2485 พระองค์ได้ย้ายไปประทับกับพระมารดาในลอนดอน โดยมีเจ้าหญิงมารี แอดิเลดแห่งลักเซมเบิร์ก พระขนิษฐาเสด็จด้วย ซึ่งขณะประทับในลอนดอนนั้น พระองค์และพระขนิษฐาทรงศึกษาใน โรงเรียนเวดดิ้งแฮม และเมื่อสงครามโลกสงบลง จึงเสด็จนิวัติกลับราชรัฐลักเซมเบิร์ก พร้อมพระบรมวงศานุวงศ์
เจ้าหญิงเอลิซาเบธ ทรงเสกสมรสกับ ฟรันซ์ ดยุกแห่งโฮเฮนเบิร์ก ณ เมืองลักเซมเบิร์ก เมื่อวันที่ 9 พฤษภาคม พ.ศ. 2499 รับพระราชทานพระอิสริยยศที่ ดัชเชสแห่งโฮเฮนเบิร์ก โดยมีพระธิดาดังนี้
ภายหลังพระสวามีสิ้นพระชนม์ลง พระองค์เสด็จนิวัติกลับประเทศลักเซมเบิร์ก โดยปราสาทเอสเทสเทนที่พระองค์ประทับอยู่กับครอบครัวนั้น ได้ตัดสินพระทัยยกให้กับ เจ้าหญิงอนิตา พระธิดาพระองค์ใหญ่ และเมื่อปี พ.ศ. 2528 หลังจากการเสด็จสวรรคตลงของ แกรนด์ดัชเชสชาร์ล็อตแห่งลักเซมเบิร์ก ผู้เป็นพระมารดานั้น พระองค์ก็ย้ายไปประทับ ณ ปราสาทเวนเซนฮาร์ฟ โดยพระองค์ได้เข้าร่วมพระราชพิธีสำคัญๆของราชวงศ์ โดยก่อนที่พระองค์จะสิ้นพระชนม์ไม่นาน พระองค์ได้ย้ายไปประทับ ณ ปราสาทเฟรนเบรด ร่วมกับ แกรนด์ดยุกฌ็องแห่งลักเซมเบิร์ก พระเชษฐา
เจ้าหญิงเอลิซาเบธ ดัชเชสแห่งโอเฮนเบิร์ก สิ้นพระชนม์ลงเมื่อวันที่ 22 พฤศจิกายน พ.ศ. 2554 ซึ่งเป็นวันก่อนครบรอบพระชันษาปีที่ 90 ได้เพียง 1 เดือน โดยพระศพของพระองค์ถูกฝัง ณ ห้องใต้ดินในปราสาทเอสเทสเทนเคียงคู่กับพระสวามี
แสวง พิบูลย์สราวุธ
แสวง พิบูลย์สราวุธ อดีตรัฐมนตรีช่วยว่าการกระทรวงอุตสาหกรรม ในรัฐบาลของหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดอุดรธานี 2 สมัย และอดีตประธานพรรคเกษตรสังคม
แสวง พิบูลย์สราวุธ จบการศึกษาระดับชั้นมัธยมศึกษา จากโรงเรียนอุดรพิทยานุกูล จังหวัดอุดรธานี
แสวง ประกอบธุรกิจรับจ้างขนส่งให้กับทหารอเมริกัน ต่อมามีการตั้งองค์การรับส่งสินค้าและพัสดุภัณฑ์ (ร.ส.พ.) ได้มาชวนไปเข้าร่วมกิจการ ก่อนจะเข้ามาทำงานเป็นนักการเมืองท้องถิ่น ได้รับเลือกเป็นประธานสภาจังหวัดอุดรธานี พร้อมกับเป็นประธานสภาเทศบาลเมืองอุดรธานี
แสวง เริ่มเข้าสู่การทำงานการเมือง โดยสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในพื้นที่จังหวัดอุดรธานี โดยไม่สังกัดพรรคการเมือง และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 ในสังกัดพรรคเกษตรสังคม และเป็นประธานพรรคเกษตรสังคม
ในรัฐบาลของหม่อมราชวงศ์คึกฤทธิ์ ปราโมช ได้มีการปรับคณะรัฐมนตรี เมื่อวันที่ 8 มกราคม พ.ศ. 2519 โดยพรรคกิจสังคม แกนนำรัฐบาล ได้ชักชวนพรรคเกษตรสังคเข้าร่วมรัฐบาลด้วย เขาจึงได้รับแต่งตั้งเป็นรัฐมนตรีช่วยว่าการกระทรวงอุตสาหกรรม แต่เกิดกระแสความไม่พอใจในพรรคร่วมรัฐบาล ส่งผลให้หม่อมราชวงศ์คึกฤทธิ์ ปราโมช ประกาศยุบสภาผู้แทนราษฎรในอีก 3 วันต่อมา
แสวง มีผลการสำคัญในจังหวัดอุดรธานี คือ การผลักดันการปรับปรุงโรงพยาบาลค่ายประจักษ์ศิลปาคม และการช่วยเหลืองานสังคมต่างๆ
ไทยทึ่ง
ไทยทึ่ง WOW! THAILAND เป็นรายการโทรทัศน์ประเภทสารคดีท่องเที่ยว ที่นำเสนอเรื่องราวและสิ่งต่าง ๆ ที่น่าทึ่งจากทั้ง 77 จังหวัดทั่วไทย ผลิตโดยจีเอ็มเอ็มทีวี ออกอากาศทุกวันอาทิตย์ เวลา 11.00 - 12.00 น. และนำเสนอไฮไลต์สั้นๆ ในรายการ ข่าวใหญ่ไทยแลนด์ ทุกวันจันทร์ - ศุกร์ เวลา 17.50 - 18.00 น. ทางช่องจีเอ็มเอ็ม 25 ตั้งแต่วันที่ 1 กรกฎาคม พ.ศ. 2561
ไทยทึ่ง เดิมเคยออกอากาศในชื่อ เมดอินไทยแลนด์ ยกระดับกระชับสยาม ทางสถานีวิทยุโทรทัศน์กองทัพบกช่อง 5 ตั้งแต่ปี พ.ศ. 2555 จนถึง พ.ศ. 2557 โดยนำเสนอเรื่องราวสาระความรู้เรื่องราวน่าทึ่ง ทั้งอาชีพแปลก ของดีของเด่นประจำจังหวัดทั้ง 77 จังหวัดมาให้ผู้ชมได้รู้ได้เห็นได้ทึ่ง และได้ภาคภูมิใจในความเป็นไทย ทั้งเรื่องศิลปะวัฒนธรรม อาหารการกิน อาชีพแปลก ๆ น่าทึ่งจากภูมิปัญญาชาวบ้าน รวมทั้งออกเดินทางไปตามสถานที่ต่าง ๆ เพื่อรวมเรื่องราวน่าทึ่งทั่วทั้งประเทศไทย ในช่วงที่ออกอากาศมีการเปลี่ยนแปลงพิธีกรเสริมมาแล้วมากมาย โดยที่ โน้ต เชิญยิ้ม ยังคงรับหน้าที่เป็นพิธีกรหลัก
ปัจจุบันรายการได้กลับมาออกอากาศอีกครั้งในชื่อ ไทยทึ่ง ทางช่องจีเอ็มเอ็ม 25 โดยยังคงรูปแบบรายการเป็นการนำเสนอเรื่องราวและสิ่งต่าง ๆ ที่น่าทึ่งจากทั้ง 77 จังหวัดทั่วไทย ไม่ว่าจะเป็นเรื่องแปลก ทั้งคน สัตว์ สิ่งของ หรือเรื่องราวเกี่ยวกับอาชีพที่มาจากภูมิปัญญาคนไทย รวมถึงร้านอาหารเด็ด ๆ ไอเดียแปลก และสถานที่สุดทึ่งทั่วไทย โดยที่พิธีกรจะพาไปชิมกันถึงที่ไม่ว่าจะใกล้หรือไกลแค่ไหน และพาไปชมสถานที่สุดทึ่งทั่วไทยที่ถึงแม้ว่าผู้ชมอาจจะเคยได้ยินชื่อ เคยผ่าน หรือเคยไป แต่ก็อาจไม่รู้ว่าสถานที่นั้น ๆ มีเรื่องราวสุดทึ่งซ่อนอยู่ โดยนำพิธีกรรุ่นใหม่ไฟแรงที่เคยมีประสบการณ์ในรายการประเภทอื่น ๆ มารับหน้าที่ดำเนินรายการ เริ่มวันที่ 1 กรกฎาคม พ.ศ. 2561
โทรทัศน์ในสหภาพโซเวียต
โทรทัศน์ในสหภาพโซเวียต เป็นทั้งเจ้าของ, ถูกควบคุม และถูกตรวจพิจารณาโดยรัฐ หน่วยงานที่กำกับดูแลโทรทัศน์ในยุคของสหภาพโซเวียตคือ คณะกรรมาธิการวิทยุและโทรทัศน์รัฐสหภาพโซเวียต (Государственный комитет по телевидению и радиовещанию СССР) หรือ โกซเทเลราดิโอ (Гостелерадио СССР) ซึ่งเป็นผู้รับผิดชอบทั้งสถานีวิทยุโทรทัศน์กลางแห่งสหภาพโซเวียต และ วิทยุแห่งสหภาพโซเวียต การผลิตรายการโทรทัศน์ของโซเวียตถูกจัดอยู่ในส่วนกลาง, สาธารณรัฐ และการออกอากาศในภูมิภาค
การออกอากาศทางโทรทัศน์เริ่มขึ้นในกรุงมอสโก และนครเลนินกราด ในปี 1938 ภายใต้การกำกับดูแลของคณะกรรมาธิการกิจการวิทยุกระจายเสียงและวิทยุกระจายเสียงมวลสหภาพโซนาคอม
วันที่ 1 ตุลาคม 1934 ได้มีการผลิตรายการโทรทัศน์เป็นครั้งแรกของรัสเซีย มีหน้าจอขนาด 3x9 ซม.แพร่ภาพขาวดำระบบ 30 เส้นต่อภาพ ที่ความเร็ว 12.5 เฟรมต่อวินาที ในวันที่ 15 พฤศจิกายน 1934 มอสโกได้ออกอากาศทางโทรทัศน์เป็นครั้งแรก โดยเป็นคอนเสิร์ต ต่อมาเมื่อวันที่ 15 ตุลาคม 1935 มีการออกอากาศภาพยนตร์เรื่องแรก
วันที่ 9 มีนาคม 1938 ได้มีการทดลองการออกอากาศรายการโทรทัศน์ที่สตูดิโอชุดแรกจากหอส่งสัญญาณ Shabolovka Tower ในมอสโก สามสัปดาห์ต่อมาภาพยนตร์เรื่องแรกเรื่อง "เวลีคีกราจดานิน" (Великий гражданин) ได้ถูกออกอากาศทางโทรทัศน์ และได้มีการออกอากาศทางโทรทัศน์ในเลนินกราดเมื่อวันที่ 7 มิถุนายน 1938
ช่วงระหว่างปี 1941 ถึง 1945 โทรทัศน์ถูกระงับการออกอากาศเนื่องจากการบุกครองสหภาพโซเวียตของนาซีเยอรมนี จนกระทั่งกลับมาออกอากาศอีกครั้งในกรุงมอสโกเมื่อวันที่ 15 ธันวาคม 1945 และในวันที่ 4 พฤศจิกายน 1948 ศูนย์โทรทัศน์มอสโกได้เริ่มแพร่ภาพขาวดำในระบบ 625 เส้นต่อภาพ วันที่ 29 มิถุนายน 1949 สตูดิโอออกอากาศนอกสถานที่เป็นครั้งแรกโดยออกอากาศการแข่งขันฟุตบอล ซึ่งถ่ายทอดสดจากสนามกีฬาดีนาโม และวันที่ 24 สิงหาคม 1950 มีการออกอากาศในระยะยาวจากกรุงมอสโกไปจนถึงนครเรียซัน
ในช่วงครบรอบ 50 ปีการปฏิวัติเดือนตุลาคมในปี 1967 มีการออกอากาศโทรทัศน์สีเป็นครั้งแรก โดยเรื่มจากใน มอสโกและเลนินกราด และบนช่องโทรทัศน์ท้องถิ่นของตน โดยในปี 1973 สหภาพโซเวียตมีช่องโทรทัศน์ 6 ช่อง รวมทั้งใน 15 สาธารณรัฐ และสถานีภูมิภาคที่ให้บริการแก่ชุมชนและชุมชนชาวเมืองน้อยทั้งหมด
แอลจี จี7 ทินคิว
แอลจี จี7 ทินคิว () หรือทั่วไปเรียก แอลจี จี7 เป็นสมาร์ตโฟนลำดับที่ 7 ในชุดจีซีรีส์ ผลิตโดยแอลจี เปิดตัวครั้งแรกที่นครนิวยอร์ก ประเทศสหรัฐอเมริกาเมื่อวันที่ 2 พฤษภาคม ค.ศ. 2018 แอลจี จี7 มาพร้อมกับระบบปฏิบัติการแอนดรอยด์ 8.0 "โอรีโอ" มีการปรับปรุงบางส่วนจากรุ่นก่อน เช่น ขนาดจอ, ซีพียูและกล้อง วางจำหน่ายในสหรัฐเมื่อวันที่ 1 มิถุนายน ค.ศ. 2018
องค์กรเคฟเรสคิว
องค์กรเคฟเรสคิว (; อักษรย่อ: CRO) เป็นองค์การอาสาสมัครที่ตั้งอยู่ในบริเวณถ้ำของยอร์กเชอร์เดลส์ทางตอนเหนือของประเทศอังกฤษ ก่อตั้งขึ้นเมื่อปี ค.ศ. 1935 ซึ่งนับเป็นหน่วยกู้ภัยถ้ำแห่งแรกในโลก
แม้ว่าจะมีอาสาสมัครและได้รับเงินสนับสนุนจากการบริจาคก็ตาม องค์กรนี้ก็ถูกรวมไว้ในบริการฉุกเฉินและจะได้รับการเรียกออกหากตำรวจได้รับแจ้งว่ามีเหตุการณ์เกิดขึ้นในถ้ำ องค์กรเคฟเรสคิวมักจะเพิ่มกำลังเป็นสองเท่าของการช่วยชีวิตบนภูเขาในท้องถิ่น และช่วยชีวิตปศุสัตว์บ่อยครั้งซึ่งติดอยู่ในถ้ำหรือบนโขดหิน ส่วนในปี ค.ศ. 1986 เดฟ แอนเดอร์สัน ซึ่งเป็นสมาชิกในทีมได้จมน้ำเสียชีวิตในโรว์เทนพอต ขณะเข้าร่วมปฏิบัติการ
องค์กรเคฟเรสคิว ยังมีการเผยแพร่รายงานเหตุการณ์ประจำปี
เจ้าหญิงมารี แอดิเลดแห่งลักเซมเบิร์ก
เจ้าหญิงมารี แอดิเลดแห่งลักเซมเบิร์ก ()
เจ้าหญิงมารี แอดิเลดแห่งลักเซมเบิร์ก ประสูติเมื่อวันที่ 21 พฤษภาคม พ.ศ. 2467 เป็นพระธิดาใน แกรนด์ดัชเชสชาร์ล็อตแห่งลักเซมเบิร์ก และ เจ้าชายเฟลิกซ์แห่งบูร์บง-ปาร์มา เป็นพระขนิษฐาใน แกรนด์ดยุกฌ็องแห่งลักเซมเบิร์ก โดยในระหว่างทรงลี้ภัยจากสงครามโลกครั้งที่สอง ทีงเข้าศึกษา ณ โรงเรียนเวดดิ้งแฮมร่วมกับพระภคินีคือ เจ้าหญิงเอลิซาเบธ ดัชเชสแห่งโฮเฮนเบิร์ก ใน สหราชอาณาจักร ซึ่งเป็นผลมาจากการลี้ภัยนั่นเอง
เจ้าหญิงมารี แอดิเลด ทรงเสกสมรสกับ กราฟ คาร์ล โจเซฟ เฮนเคล วอน ดอนเนอร์มาริค เมื่อวันที่ 10 เมษายน พ.ศ. 2501 โดยรับพระราชทานบรรดาศักดิ์เป็น เคาน์เตสเฮนเคล วอน ดอนเนอร์มาริค โดยมีพระบุตรดังนี้
วันเดอร์ วูแมน 1984
วันเดอร์ วูแมน 1984 () เป็นภาพยนตร์อเมริกันแนวซูเปอร์ฮีโร่ซึ่งจะออกฉายใน พ.ศ. 2562 สร้างจากตัวละครวันเดอร์วูแมนโดยดีซีคอมิกส์ เป็นภาคต่อของภาพยนตร์เรื่อง "วันเดอร์ วูแมน" (2560) และเป็นภาพยนตร์ลำดับที่แปดในชุดภาพยนตร์จักรวาลขยายดีซี กำกับโดย Patty Jenkins เขียนบทโดย Geoff Johns, David Callaham, และ Jenkins จากเรื่องราวโดย Johns และ Jenkins นำแสดงโดย Gal Gadot รับบทเป็นวันเดอร์วูแมน
บุญเลิศ เลิศปรีชา
พันตำรวจโท บุญเลิศ เลิศปรีชา อดีตรัฐมนตรีช่วยว่าการกระทรวงมหาดไทย ในรัฐบาลของหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดนครนายก 5 สมัย และอดีตเลขาธิการพรรคธรรมสังคม
พันตำรวจโท บุญเลิศ เลิศปรีชา เกิดเมื่อวันที่ 5 มกราคม พ.ศ. 2462 สำเร็จการศึกษาจากโรงเรียนวัดบวรนิเวศ,โรงเรียนสวนกุหลาบวิทยาลัย,โรงเรียนนายร้อยพระจุลจอมเกล้า
พันตำรวจโท บุญเลิศ เคยรับราชการตำรวจ เป็นหัวหน้าตำรวจสันติบาลจังหวัดสงขลา ซึ่งมีเหตุการณ์ที่ทำให้เป็นที่รู้จักคือ เมื่อวันที่ 13 สิงหาคม พ.ศ. 2497 หะยีสุหลง อับดุลกาเดร์ พร้อมคณะ ออกเดินทางมาพบ พ.ต.ท. บุญเลิศ ที่หน่วยสันติบาลสงขลาแล้วหายสาบสูญไป
พันตำรวจโท บุญเลิศ เริ่มเข้าสู่การทำงานการเมือง โดยสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 ในพื้นที่จังหวัดนครนายก สังกัดพรรคสหประชาไทย และได้รับเลือกตั้งเป็นสมัยแรก ต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในสังกัดพรรคธรรมสังคม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ในสังกัดพรรคกิจสังคม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในสังกัดพรรคประชาธิปัตย์
ในรัฐบาลของหม่อมราชวงศ์คึกฤทธิ์ ปราโมช เขาได้รับแต่งตั้งเป็นรัฐมนตรีช่วยว่าการกระทรวงมหาดไทย
หลังจากการเลือกตั้ง พ.ศ. 2522 มีการเลือกตั้งซ่อมที่จังหวัดร้อยเอ็ด เขตหนึ่ง เมื่อวันที่ 9 สิงหาคม พ.ศ. 2524 ครั้งนี้มีการแข่งขันกันอย่างดุเดือดระหว่างพันตำรวจโท บุญเลิศ จากพรรคกิจสังคม กับพลเอก เกรียงศักดิ์ ชมะนันทน์ ในฐานะหัวหน้าพรรคชาติประชาธิปไตย จึงต้องใช้การซื้อเสียงเชิงรุก เพื่อให้ได้ ส.ส. จึงใช้การแจกจ่ายเงินสดแทนข้าวของ ทำกันอย่างเอิกเกริกแต่ก็ไม่มีการลงโทษตามกฎหมาย จึงเป็นต้นกำเนิดของการซื้อเสียงอย่างแพร่หลายในภาคอีสานในเวลาต่อมา
กองกำลังป้องกันตนเองมอนต์เซอร์รัต
กองกำลังป้องกันตนเองมอนต์เซอร์รัต เป็นกองกำลังดินแดนโพ้นทะเลของสหราชอาณาจักร แห่ง มอนต์เซอร์รัต. ก่อตั้งขึ้นเมื่อ ค.ศ. 1899 ปัจจุบันมีกำลังพลอาสาสมัครประจำการทั้งหมด 40 นาย โดยสับเปลี่ยนหมุนเวียนตามวงรอบการฝึก เช่น การฝึกยุทธวิธีบุคคลทำการรบเบื้องต้น, การป้องกันพลเรือน และ งานรัฐพิธี. มีประวัติความเป็นมาอันเกี่ยวข้องกับกองทหารรักษาพระองค์ไอริช. ผู้บัญชาการกองกำลังคนปัจจบัน ได้แก่ พันตรี อัลวิน ไรอัน ได้รับตำแหน่งต่อจาก ร้อยเอก Horatio Tuitt. ในฐานะ ผู้บัญชาการกองกำลังดินแดนโพ้นทะเลของสหราชอาณาจักร, ขึ้นตรงต่อกองทัพสหราชอาณาจักร.
ฟรันซ์ ดยุกแห่งโฮเฮนเบิร์ก
ฟรันซ์ ดยุกแห่งโฮเฮนเบิร์ก ()
ฟรันซ์ ดยุกแห่งโฮเฮนเบิร์ก ประสูติเมื่อวันที่ 13 กันยายน พ.ศ. 2470 เป็นพระโอรสพระองค์ใหญ่ใน แม็กซิมิเลียน ดยุกแห่งโฮเฮนเบิร์ก และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟีอา ดัชเชสแห่งโฮเฮนเบิร์ก โดยเมือ่แรกประสูตินั้นทรงมีพระยศที่ ฮิสเซอรีนไฮเนส เจ้าชายฟรันซ์แห่งโฮเฮนเบิร์ก โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี
หลังจากการล่มสลายของสถาบันพระมหากษัตริย์ในออสเตรีย พระอิสริยยศทั้งหมดจึงถูกยกเลิก และผู้ที่สืบเชื้อสายจากราชวงศ์นั้นจะต้องมีคำว่า ฟอน ขั้นระหว่างชื่อและราชสกุลนั้นๆ พระนามของพระองค์จึงเป็น ฟันซ์ ฟอน โฮเฮนเบิร์ก 
ฟรันซ์ ดยุกแห่งโฮเฮนเบิร์ก เสกสมรสกับ เจ้าหญิงเอลิซาเบธ ดัชเชสแห่งโฮเฮนเบิร์ก พระธิดาใน แกรนด์ดัชเชสชาร์ล็อตแห่งลักเซมเบิร์ก ณ เมืองลักเซมเบิร์ก เมื่อวันที่ 9 พฤษภาคม พ.ศ. 2499 โดยเจ้าหญิงเอลิซาเบธนั้น รับพระราชทานพระอิสริยยศที่ ดัชเชสแห่งโฮเฮนเบิร์ก โดยมีพระธิดาดังนี้
เนื่องจากพระองค์นั้นไม่มีพระโอรส ตำแหน่งดยุกแห่งโฮเฮนเบิร์กจึงตกไปเป็นของพระอนุชาคือ จอร์จ ดยุกแห่งโฮเฮนเบิร์ก
กองทัพกายอานา
กองทัพกายอานา มีชื่อเรียกอย่างเป็นทางการว่า กองกำลังป้องกันตนเองกายอานา () หน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ
กองกำลังป้องกันตนเองกายอานา ก่อตั้งขึ้มเมื่อวันที่ 1 พฤษจิกายน ค.ศ. 1965. ซึ่งมีสมาชิกกำลังพลจาก กองกำลังอาสาสมัครบริติชกายอานา, (British Guiana Volunteer Force : BGVF), หน่วยปฎิบัติการพิเศษ (Special Service Unit : SSU), กองกำลังตำรวจบริติชกายอานา (British Guiana Police Force : BGPF) และ พลเรือน. เข้ารับการฝึกภายใต้การดูแลของ ครูฝึกจากกองทัพสหราชอาณาจักร.
มกราคม ค.ศ. 1969 กองทัพได้ทำการปราบปรามการลุกฮือราปุนนูนิ ทางภาคใต้ของกายอานา, ซึ่งรวมถึงการผนวกดินแดนดังกล่าวรวมกับเวเนซูเอลา ในระยะเวลา 3 วีน มีผู้เสียชีวิตจำนวน 70 ถึง 100 คนส่วนใหญ่เป็นฝ่ายตรงข้าม.
ในยามสงบ กองกำลังป้องกันตนเองมีหน้าพัฒนาประเทศ ด้านต่างๆ. รวมถึงการช่วยเหลือด้านมนุษยธรรม; เช่น การรักษาพยาบาล การช่วยเหลือผู้ประสบอุทกภัย การสร้างสาธารณูปโภค และ การคมนาคม โดยเหล่าทหารช่าง.
กำลังพลชั้นประทวน ส่วนใหญ่เป็นอาสาสมัคร สำหรับ นายทหารสัญญาบัตร และ พลทหาร. ได้รับการฝึกจากกองศูนย์ฝึกกองกำลังป้องกันตนเอง, โดยได้รับความร่วมมือทางหารจากกลุ่มประเทศแคริบเบียน ของเครือจักรภพ. นายทหารสัญญาบัตรของกองทัพ ต้องจบหลักสูตรทางทหารจาก : โรงเรียนนายร้อยทหารบกแซนด์เฮิสต์ (ทหารราบ) และ Britannia Royal Naval College (หน่วยยามฝั่ง).
กำลังพลของกองกำลังป้องกันตนเอง ในขั้นต้นจะต้องได้รับการฝึกเพื่อเปลี่ยนจากพลเรือนเป็นทหาร โดยผ่าน กองกำลังประชาชนกายอานา (ปัจจุบันเป็น กองพันที่ 2 กองกำลังสำรองทหารราบ) และ หน่วยบริการแห่งชาติกายอานา.
สัตบุตร แลดิกี
สัตบุตร เดรก แลดิกี ชื่อเล่น ดุ๊กดิ๊ก หรือเป็นที่รู้จักกันในชื่อ เดรก แลดิกี เป็นนักแสดงชายชาวไทย-อเมริกัน มีผลงานซีรีส์เรื่องแรกคือ Slam Dance ทุ่มฝันสนั่นฟลอร์ รับบทเป็น "“ภพ”" และได้เป็นนักแสดงนำในซีรีส์เรื่อง อาตี๋ของผม รับบทเป็น "“หมอก”"
สัตบุตร แลดิกี มีชื่อจริงว่า "'สัตบุตร'" มีชื่อกลางตามสากลว่า "'เดรก'" และนามสกุลจากคุณพ่อชาวอเมริกันว่า "'แลดิกี'" มีชื่อเล่นว่า ดุ๊กดิ๊ก เกิดเมื่อวันที่ 1 ตุลาคม พ.ศ. 2543 จังหวัดเชียงใหม่ มีบิดาเป็นชาวอเมริกันเชื้อสายสกอตแลนด์และเยอรมัน มีมารดาเป็นชาวไทยเชื้อสายจีน โดยเดรกเริ่มเป็นที่รู้จักจากผลงานการแสดงซีรีส์เรื่องแรกคือ Slam Dance ทุ่มฝันสนั่นฟลอร์ ในบท "ภพ" ต่อมาได้มีบทบาทเป็นนักแสดงรับเชิญใน Club Friday Celeb's Stories ตอน การกลับมา ในบท "กัปตัน" และได้เป็นนักแสดงนำของซีรีส์เรื่อง อาตี๋ของผม ในบท "หมอก" ปัจจุบันกำลังศึกษาอยู่ในระดับชั้นมัธยมศึกษาปีที่ 6 ที่โรงเรียนวารีเชียงใหม่อินเตอร์เนชั่นแนล
จอร์จ ดยุกแห่งโฮเฮนเบิร์ก
จอร์จ ดยุกแห่งโฮเฮนเบิร์ก ()
จอร์จ ดยุกแห่งโฮเฮนเบิร์ก ประสูติเมื่อวันที่ 25 เมษายน พ.ศ. 2472 เป็นพระโอรสใหญ่ใน แม็กซิมิเลียน ดยุกแห่งโฮเฮนเบิร์ก และ เคาน์เตสเอลิซาเบธ วอลวัลเดอบูร์ก โดยทรงเป็นพระนัดดาใน อาร์ชดยุกฟรันซ์ แฟร์ดีนันด์แห่งออสเตรีย และ โซฟีอา ดัชเชสแห่งโฮเฮนเบิร์ก โดยเมือ่แรกประสูตินั้นทรงมีพระยศที่ ฮิสเซอรีนไฮเนส เจ้าชายจอร์จแห่งโฮเฮนเบิร์ก โดยในฐานะที่พระองค์นั้นเสกสมรสต่างฐานันดรทำให้ไม่มีสิทธิ์ในการสืบราชบัลลังก์ฮังการี โดยพระองค์ได้รับการสถปานาเป็นดยุกแห่งโฮเฮนเบิร์ก และพระประมุขแห่งราชวงศ์ฮาพส์บวร์ค ภายหลังการสิ้นพระชนม์ของพระเชษฐา ฟรันซ์ ดยุกแห่งโฮเฮนเบิร์ก โดยเมื่อวัยหนุ่ม พระองค์ทรงเป็นนักการทูต ณ สาธารณรัฐออสเตรีย และอีกหลายประเทศ ก่อนจะได้รับการสถาปนาเป็นสันตะสำนัก จาก สมเด็จพระสันตะปาปาจอห์น ปอลที่ 2
พระองค์ทรงเสกสมรสกับ เจ้าหญิงเอเลโอนอร์แห่งอูสปริง-เบร์นเนอร์ เมื่อวันที่ 8 กันยายน พ.ศ. 2503 โดยมีพระบุตรดังนี้
ดิสนีย์บลิซเซิร์ดบีช
ดิสนีย์บลิซเซิร์ดบีช () เป็นสวนน้ำที่ตั้งอยู่ที่วอลต์ดิสนีย์เวิลด์รีสอร์ต ในเบย์เลก รัฐฟลอริดา ในรูปแบบการจำลองพื้นที่ของภูเขาน้ำแข็งที่ละลาย
สวนน้ำเปิดให้บริการครั้งแรกเมื่อวันที่ 1 เมษายน พ.ศ. 2538 เป็นสวนน้ำแห่งที่สามของวอลต์ดิสนีย์เวิลด์ บลิซเซิร์ดบีชเปิดบริการตลอดทั้งปี และอาจปิดปรับปรุงประจำปีในช่วงฤดูหนาว แต่ช่วงที่บลิซเซิร์ดบีชปิดปรับปรุงสวนน้ำอีกแห่งคือ ดิสนีย์ไทฟูนลากูนจะเปิดบริการแทน
สถานที่สำคัญที่บ่งบอกความเป็นดิสนีย์บลิซเซิร์ดบีชนั้นคือ เมาท์กัซช์มอร์ เนินเขาเทียมสูง 90 ฟุต ( 27.4 เมตร)